РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/248-16

2. новембар 2016. године

Б е о г р а д

ЗАПИСНИК

ПЕТЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 2. НОВЕМБРА 2016. ГОДИНЕ

Седница је почела у 14.00 часова.

Седницом је председавала Катарина Ракић, председник Одбора.

Седници су присуствовали чланови Одбора: Драган Весовић, Јасмина Каранац, Стефана Миладиновић, Зоран Милекић, др Владимир Орлић, Јово Остојић, Соња Павловић, Снежана Петровић и Далибор Радичевић.

Седници су присуствовали заменици чланова Одбора: Ивана Николић (заменик Јовице Јевтића), Оливера Пешић ( заменик Иване Стојиљковић) и Велимир Станојевић (заменик Драгана Јовановића).

Седници нису присуствовали чланови Одбора: Ненад Константиновић, Милутин Мркоњић, Огњен Пантовић и Горан Ћирић, нити њихови заменици.

Седници је присуствовао из Министарства грађевинарства, саобраћаја и инфраструктуре Вељко Ковачевић, в. д. помоћника министра за водни саобраћај.

Одбор је, већином гласова (11 за, један члан Одбора није гласао), у складу са предлогом председника Одбора усвојио следећи:

Д н е в н и р е д

1. Разматрање Предлога закона о изменама и допунама Закона о пловидби и лукама на унутрашњим водама у појединостима, који је поднела Влада;
2. Разматрање представки на предлог Радне групе Одбора.

Прва тачка дневног реда - **Разматрање Предлога закона о изменама и допунама Закона о пловидби и лукама на унутрашњим водама у појединостима, који је поднела Влада**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о пловидби и лукама на унутрашњим водама.

I

Одбор је одлучио да предложи Народној скупштини да **прихвати** следеће амандмане:

- **на члан 10.** који су са исправком заједно поднели народни посланици Ненад Чанак, Мариника Тепић, Олена Папуга и Нада Лазић;

- **на члан 21.** који је поднела народни посланик Стефана Миладиновић;

- **на члан 30.** који је поднела народни посланик Катарина Ракић;

- **на члан 40.** који је поднела народни посланик Катарина Ракић;

- **на члан 44.** који је поднела народни посланик Катарина Ракић;

- **на члан 45.** који је поднео народни посланик Зоран Живковић;

- **на члан 46.** који је поднео народни посланик Зоран Живковић;

- **на члан 48.** који је поднео народни посланик Зоран Живковић;

- **на члан 54.** који је поднела народни посланик Катарина Ракић.

Одбор је одлучио да предложи Народној скупштини да **одбије** следеће амандмане:

- **на члан 1.** који су заједно поднели народни посланици Божидар Делић, Мирослава Станковић-Ђуричић и Зоран Красић;

- **на члан 2.** који су заједно поднели народни посланици Бошко Обрадовић, Иван Костић и Марија Јањушевић;

- **на члан 2.** који су заједно поднели народни посланици Горан Јешић, Горан Ћирић, Гордана Чомић, Балша Божовић, Алекандра Јерков, Радослав Милојичић, Маја Виденовић, Дејан Николић и Верољуб Стевановић;

- **на члан 2.** који су заједно поднели народни посланици Божидар Делић, Никола Савић и Зоран Красић;

- **на члан 3.** који су заједно поднели народни посланици Горан Јешић, Горан Ћирић, Гордана Чомић, Балша Божовић, Алекандра Јерков, Радослав Милојичић, Маја Виденовић, Дејан Николић и Верољуб Стевановић;

- **на члан 3.** који је поднео народни посланик Бранислав Михајловић;

- **на члан 3.** који су заједно поднели народни посланици Наташа Јовановић, Мирослава Станковић-Ђуричић и Зоран Красић;

- **на члан 4**. који су заједно поднели народни посланици Вјерица Радета, Мирослава Станковић-Ђуричић и Зоран Красић;

- **на члан 5.** који су заједно поднели народни посланици Божидар Делић, Срето Перић и Зоран Красић;

- **на члан 6.** који су заједно поднели народни посланици Божидар Делић, Вјерица Радета и Зоран Красић;

- **на члан 7.** који су заједно поднели народни посланици Божидар Делић, Никола Савић и Зоран Красић;

- **на члан 7.** који су заједно поднели народни посланици Горан Јешић, Горан Ћирић, Гордана Чомић, Балша Божовић, Алекандра Јерков, Радослав Милојичић, Маја Виденовић, Дејан Николић и Верољуб Стевановић;

- **на члан 8.** који су заједно поднели народни посланици Божидар Делић, Вјерица Радета и Зоран Красић;

- **на члан 9.** који су заједно поднели народни посланици Божидар Делић, Александра Белачић и Зоран Красић;

- **на члан 9.** који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

- **на члан 10.** који су заједно поднели народни посланици Божидар Делић, Наташа Јовановић и Зоран Красић;

- **на члан 11.** који су заједно поднели народни посланици Никола Савић, Мирослава Станковић-Ђуричић и Зоран Красић;

- **на члан 19.** који су заједно поднели народни посланици Срето Перић, Мирослава Станковић-Ђуричић и Зоран Красић;

- **на члан 21.** који су заједно поднели народни посланици Горан Јешић, Горан Ћирић, Гордана Чомић, Балша Божовић, Алекандра Јерков, Радослав Милојичић, Маја Виденовић, Дејан Николић и Верољуб Стевановић;

- **на члан 23.** који су заједно поднели народни посланици Горан Јешић, Горан Ћирић, Гордана Чомић, Балша Божовић, Алекандра Јерков, Радослав Милојичић, Маја Виденовић, Дејан Николић и Верољуб Стевановић;

- **на члан 25.** који су заједно поднели народни посланици Божидар Делић, Вјерица Радета и Зоран Красић;

- **на члан 28.** који су заједно поднели народни посланици Вјерица Радета, Немања Шаровић и Зоран Красић;

- **на члан 28.** који су заједно поднели народни посланици Горан Јешић, Горан Ћирић, Гордана Чомић, Балша Божовић, Алекандра Јерков, Радослав Милојичић, Маја Виденовић, Дејан Николић и Верољуб Стевановић;

- **на члан 29.** који су заједно поднели народни посланици Милорад Мирчић, Мирослава Станковић-Ђуричић и Зоран Красић;

- **на члан 29.** који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

- **на члан 30.** који су заједно поднели народни посланици Божидар Делић, Вјерица Радета и Зоран Красић;

- **на члан 31.** који су заједно поднели народни посланици Божидар Делић, Никола Савић и Зоран Красић;

- **на члан 31.** који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

- **на члан 32.** који су заједно поднели народни посланици Вјерица Радета, Срето Перић и Зоран Красић;

- **на члан 32.** који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

- **на члан 33.** који су заједно поднели народни посланици Божидар Делић, Вјерица Радета и Зоран Красић;

- **на члан 34.** који су заједно поднели народни посланици Божидар Делић, Никола Савић и Зоран Красић;

- **на члан 35.** који су заједно поднели народни посланици Божидар Делић, Вјерица Радета и Зоран Красић;

- **на члан 36.** који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

- **на члан 37.** који су заједно поднели народни посланици Срето Перић, Мирослава Станковић-Ђуричић и Зоран Красић;

- **на члан 37.** који су заједно поднели народни посланици Горан Јешић, Горан Ћирић, Гордана Чомић, Балша Божовић, Алекандра Јерков, Радослав Милојичић, Маја Виденовић, Дејан Николић и Верољуб Стевановић;

- **на члан 38.** који су заједно поднели народни посланици Божидар Делић, Милорад Мирчић и Зоран Красић;

- **на члан 39.** који су заједно поднели народни посланици Божидар Делић, Вјерица Радета и Зоран Красић;

**- на члан 40.** који су заједно поднели народни посланици Вјерица Радета, Мирослава Станковић-Ђуричић и Зоран Красић;

- **на члан 42.** који су заједно поднели народни посланици Божидар Делић, Срето Перић и Зоран Красић;

- **на члан 43.** који су заједно поднели народни посланици Божидар Делић, Вјерица Радета и Зоран Красић;

- **на члан 43.** који су заједно поднели народни посланици Горан Јешић, Горан Ћирић, Гордана Чомић, Балша Божовић, Алекандра Јерков, Радослав Милојичић, Маја Виденовић, Дејан Николић и Верољуб Стевановић;

- **на члан 44.** који су заједно поднели народни посланици Божидар Делић, Никола Савић и Зоран Красић;

- **на члан 44.** који је поднео народни посланик Зоран Живковић;

- **на члан 47.** који је поднео народни посланик Зоран Живковић;

- **на члан 50.** који су заједно поднели народни посланици Наташа Јовановић, Мирослава Станковић-Ђуричић и Зоран Красић;

- **на члан 51.** који су заједно поднели народни посланици Срето Перић, Никола Савић и Зоран Красић,

- **на члан 51.** који је поднео народни посланик Зоран Живковић.

II

Одбор је у складу са чланом 157. став 6. Пословника Народне скупштине, поднео амандмане на чл. 44. и 49. Предлога закона.

**АМАНДМАН I**

У члану 44. Предлога закона, у измењеном члану 267. Закона уводна реченица мења се и гласи:

,,Новчаном казном од 200.000,00 до 2.000.000,00 динара казниће се за прекршај, привредно друштво или друго правно лице:“

Став 2. мења се и гласи:

,,Новчаном казном од 50.000,00 до 500.000,00 динара казниће се предузетник за прекршаје из става 1. овог члана.“

Став 3. мења се и гласи:

,,За радње из става 1. овог члана казниће се за прекршај и одговорно лице у привредном друштву или другом правном лицу новчаном казном од 30.000,00 до 150.000,00 динара.“

**О б р а з л о ж е њ е**

Амандманом се уједначавају доњи износи прекршаја са осталим прихваћеним амандманима.

**АМАНДМАН II**

Члан 49. Предлога закона мења се и гласи:

,,У члану 278. речи: ,,члана 271. тач. 2), 8), 10), 12) и 13)“ замењују се речима: ,,члана 271. тач. 2), 13), 16), 18) и 19) и члана 274. тачка 2)“.“

**О б р а з л о ж е њ е**

Амандманом се врши усклађивање предложених решења у чл. 46. и 49. Предлога закона са основним текстом Закона.

За известиоца Одбора на седници Народне скупштине одређена је Стефана Миладиновић, заменик председника Одбора.

Друга тачка дневног реда - **Разматрање представки на предлог Радне групе Одбора**

Поводом ове тачке дневног реда председник Одбора је дала реч известиоцу Радне групе Одбора за представке Стефани Миладиновић.

Народни посланик Стефана Миладиновић је обавестила Одбор да је Радна група на састанку одржаном 27. октобра 2016. године размотрила шест пристиглих поднесака и одлучила следеће о даљем поступању:

- Захтев Верице Јеремић, председника скупштине станара у вези решавања проблема заштите од пожара, број 07-1865/16 - биће прослеђен Министарству грађевинарства, саобраћаја и инфраструктуре на даље поступање;

- У вези Молбе Милеве и Ненада Новаковића за решавање положаја грађана обухваћених Законом о реституцији, број 07-1976/16 – биће прослеђен допис подносиоцу да Одбор допис третира информативно, с обзиром да је упућен и Влади Републике Србије;

- Поводом представке Бранка Стојанова у вези уписа непокретности у катастар, број 07-2041/16 – биће прослеђен допис подносиоцу да је Министарства грађевинарства, саобраћаја и инфраструктуре доставило одговор на основу посланичког питања упућеног министарки у истоветном тексту;

- У вези захтева Стевана Недељковића за пријем ради заштите права и имовине ЈП ,,Железнице Србије“, број 07-988/13 – биће прослеђен допис подносиоцу да се обрати Министарству унутрашњих послова, као и да се може обратити Заштитнику грађана ради заштите права;

- Молба Општинске организације инвалида рада општине Дољевац у вези проблема са јавним превозом, број 07-2340/16 – биће прослеђена Управи за комуналне делатности, енергетику и саобраћај Града Ниша на даље поступање, и

- Поводом иницијативе Миље Обрадовић из Земун поља у вези откупа социјалних станова, број 07-1014/15 од 05.10.2016. године, која садржи низ навода који нису у складу са чланом 3. став 4. Упутства за поступање са иницијативама, петицијама, представкама и предлозима упућеним Народној скупштини одлучено је да се не одговара.

Одбор је већином гласова (12 за, један члан Одбора није гласао), одлучио да прихвати предлоге Радне групе за поступање поводом сваког поднеска.

Председник Одбора Катарина Ракић је у оквиру ове тачке дневног реда информисала присутне да је од председника општине Апатин гос. Радивоја Секулића добила позив да 4. новембра 2016. године Одбор посети Апатин и подручје предвиђено за изградњу будуће луке и одржи седницу ван седишта. Предложено је да се прихвати позив, али да се договори нови термин имајући у виду да би овој седници требало да присуствују и представници Министарства грађевинарства, саобраћаја и инфраструктуре, ако и Агенције за управљање лукама. Присутни су прихватили овај предлог.

\*

\* \*

На седници Одбора вођен је тонски запис.

Седница је закључена у 14.50 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Катарина Ракић